Културно пияно посрещане на Новата година | webcafe.bg
Отива си - и капка не остава Отива си - и капка не остава Гергана Димитрова 25.12.2012, 17:23 (обновена 28.12.2012, 18:22)
С чардаш, с "Хамлет" или на трапеза - това е въпросът
На площад "Батенберг"
Традиционният концерт навръх Нова година, който се излъчва по БНТ, ще започне в 22 ч на 31 декември и ще продължи до 1 ч на 1 януари 2013 г.
Тазгодишният концерт e под надслов "Сцена под звездите" и в него, наред с певците и групите, ще има специална програма с циркови изпълнения и ди джей ревю.
Тази година няма да има чужди звезди. На сцената ще излязат ”АКАГА”, Графа, Йорданка Христова, Ирина Флорин, Гуна Иванова.Освен тях - и Рафи, Богомил, Ангел и Моисей. Участие в новогодишната програма ще вземат и музикантите от Берковската духова музика, диджей Станчо и Ray Bon, балет ”Веда Джуниър", фолклорен танцов ансамбъл "София 6".
В програмата са предвидени и изпълнения на школата за атракционни изкуства към Двореца на децата и Маг Айвън - участник в цирковата Евровизия, Женева 2012.
Водещи на шоуто ще бъдат Мария Силвестър, Александър Сано, Силвестър Силвестров. Още
Хамлет е гол Кой се страхува от Едуард Олби От вибратори до високия Шекспир Сатирата на Милото С чардаш, с "Хамлет" или на трапеза - това е въпросът. Кое да изберем за посрещането на Новата 2013 г.? Може и с трите - биха ви отговорили опитните пътешественици из галактиката на културния пътеводител.Гурмето не пречи на театъра и след него - на площад "Батенберг" за обичайния новогодишен концерт, който се организира за 14-и път. Или пък ще продължите на чалга вълна или в пиано бар? Стига да ви е приятно, новогодишните тържества може да завършат със симфоничен концерт в НДК. Музикално пътешествие По традиция всички големи музикални институции - Софийската опера, Софийската филхармония и Музикалният театър "Стефан Македонски" подготвят нещо специално за Новогодишната нощ.Още на 29 декември Оперетата ще изнесе дневно представление на балета "Лешникотрошачката" от П.И.Чайковски, който се изпълнява само по Коледа и Нова година. Вечерта е тържественият сборен концерт, на който ще звучи популярна музика от известни композитори. На следващия ден Софийската филхармония под диригентската палка на Мартин Панталеев ще свири музика на Дворжак, Бизе, Гуно, Берлиоз, Чайковски, Панчо Владигеров и Любомир Пипков, както и любимите творби от Йохан Щраус - "Кайзер валс", "Радецки марш", "Пицикато полка" и "Трич Трач полка" , без които не може да мине нито една новогодишна нощ. Софийската опера и балет винаги кани на 31 декември меломаните, като често празничното настроение се прехвърля и навън - на улицата. На Новогодишния гала концерт солистите, хорът, оркестърът и балетистите изпълняват най-красивите арии, сюити и танцови етюди и сега също ще бъде така. Концертът започва в 18 часа. Празничното настроение може да завърши на 1 януари с най-дългоочаквания концерт в зала 1 на НДК. Тази година диригентът Емил Табаков успя да го възроди и той започва в 18 часа в зала 1 на НДК. Зрителите ще бъдат понесени по вълните на музиката на държавите, през които преминава тихият бял Дунав - Германия, Австрия, Унгария, Сърбия, Хърватия, Румъния, и България.В програмата са включени творби на Шуберт, Лехар, Барток, Марин Големинов и Панчо Владигеров. Унгарският композитор Бела Барток ще бъде представен с румънски народни танци, а немският композитор Брамс - с неговите унгарски танци."Царицата на чардаша" на Имре Калман и "Веселата вдовица" на Франц Лехар са някои от популярните произведения, които маестро Табаков и Радиосимфониците от БНР са подготвили за концерта. Солисти са Олга Михайлова-Динова и Георги Султанов. Театрална дестинация В дългите празнични дни, когато не сме на работа, може да наваксаме с новите театрални спектакли, които сме пропуснали. Въпреки че много от театрите ще почиват в първите дни на януари, дотогава има още време. А и трупите са предвидили промоции за билетите за оставащите до края на годината представления. За трети път Народният театър "Иван Вазов" кани да посрещнем Новата година с "Хамлет" на Явор Гърдев в новия превод на проф. Александър Шурбанов. Представлението е около 3 часа и 45 минути, т.е. свършва малко преди полунощ. "Хамлет" не е поставян поне от 20 години и скоро вероятно няма да бъде поставян, така че си заслужава да се види.Представлението е супер модерно, наситено е със силна енергия и луда динамика. В него участват всички по-изявени млади актьори, някои от които тепърва ще стават известни, начело с дръзкия Хамлет - Леонид Йовчев. Следващата поредица от представления на "Хамлет" са от 15 до 18 януари. На 30 декември може да изберете между две премиерни заглавия. Добре ще се посмеете с екипа на Сатиричния театър и "Прелестите на изневярата" от Валентин Красногоров. В руската комедия ще откриете много точни и находчиви наблюдения, направо copy-paste с нашата действителност. Личи си, че актьорите играят с удоволствие четирите новели, които ни показват как така се стига до изневярата в различни фази от живота.С "Прелестите на изневярата" известният актьор Йосиф Сърчаджиев се доказа отново и като режисьор, който е успял да извади най-доброто от актьорите - Стефан Щерев - Чечо, Силвана Пишимарова, Жанет Иванова, Пламен Великов, Ана Вълчанова, Димитър Живков, Йорданка Стефанова, Полин Лалова, Явор Борисов, Мартин Каров, Кирил Бояджиев, Константин Икономов. Следващите представления са на 17 и 30 януари. Театър "199" е предвидил новия си спектакъл на "Късмет по дяволите" от Джек Керуак и Чарлз Буковски също на 30 декември. В един бар си дават среща Георги Кадурин, Пламен Сираков и Мариана Миланова и ще видите какво ще стане от това. Другото ново интересно заглавие е "Декамерон" на Театър "Българска армия", което ще се играе на 28 декември, на 10, 18 и 29 януари. Постановката на Диана Добрева не е чак толкова мащабна като безсмъртната творба на Бокачо, защото на сцената са поставени само шест новели.Всички те илюстрират, че плътското желание не може да бъде скрито под расо или заключено с оковите на брака. Покварата е показана като добродел, с изключение на последната новела, където истинската любов взима връх и над смъртта. В спектакъла участват всичките известни актьори от по-младата генерация на трупата, заедно с новото попълнение - Радина Кърджилова. Доста нови лица вади премерното представление на Младежкия театър - "Летище" (27 декември, 8 и 16 януари) от хърватската авторка Тена Щивичич. В ефектната постановка на Владимир Люцканов има много красиви студентки, които - макар и да нямат реплики - танцуват превъзходно.Действието се развива в чакалня на голямо международно летище, където се събират различни хора. Някои се срещат след много години - като героите на Атанас Атанасов и Койна Русева. Други са на кръстопът - дали да се оженят или да се разделят - като персонажите на Бойко Кръстанов и Искра Донова. Както винаги класа показва Стефан Мавродиев, но младите Гергана Христова и Лилия Гелева също се открояват с играта си. Ако искате да се поразвлечете не бива да пропускате италианската комедия "Любов по италиански" от Едуардо де Филипо (11 и 27 януари), която познаваме от легендарния филм "Брак по италиански" със София Лорен и Марчело Мастрояни.В симпатичната версия на Снежина Танковска ще видим в ролята на вечния любовник Калин Сърменов, познат ни като Милото от сериала "Седем часа разлика" - и като шеф на Сатирата. Неговата вярна любовница и майка на децата му е Ернестина Шинова, а Ванча Дойчева блесва с комедийния си талант. През януари ще очакваме две премиери с Калин Врачански - "Гарванът" в театър "199" и "Парижката Света Богородица" в театър "София", новата пиеса на Стефан Цанев - "Деца на света" с Доротея Тончева в Младежкия театър, както и "Когато дъждът спря да вали" в Малък градски театър "Зад канала".
Oще: нова година опера оперета постановки театър Още от Животът